Imtella' Lulju 3, 2021 Madwar 50 segwaċi ta' Jim Morrison żaru l-qabar tiegħu f'Pariġi biex isellmu l-memorja ta' dan il-kantant li miet bħal-lum 50 sena ilu. Morrison kien kantant, mużiċist, kittieb tal-kanzunetti u poeta li jibqa' magħruf l-aktar bħala l-vuċi tal-grupp The Doors. Kien fit-3 ta' Lulju 1971 meta Morrison instab mejjet fil-banju mit-tfajla tiegħu Pamela Courson. Huwa kien għad kellu biss 27 sena. Fost il-kanzunetti li jibqa' magħruf għalihom hemm "Riders On The Storm" u "Light My Fire" li hija l-iktar waħda sinonima miegħu u mal-grupp li kien imexxi. Għalkemm ma saritx awtopsja tabib li eżamina l-katavru tiegħu kien ikkonkluda li Morrison miet wara li qalbu waqfet tippompja d-demm.